Ferguson Rotich

Ferguson Cheruiyot Rotich (født 30. november 1989) er en kenyansk friidrettsutøver som konkurrerer i mellomdistanseløp, hovedsakelig 800 meter. Hans fremste internasjonale resultat er i sølv i 800-meter i Sommer-OL 2020. 

 Idrettskarriere 
Rotich begynte sent med friidrett, og markerte seg først i 2013, da han vant 800 meter i Meeting Grand Prix IAAF de Dakar, der han satte personlig rekord på 1.45,40.IAAF - Ayana, Caceres and Stuart produce top marks in Dakar - IAAF World Challenge, besøkt 29. august 2015. Han løp første gang i Europa i Golden Spike Ostrava, der han løp inn til fjerdeplass, og løp sitt første løp under 1.45.IAAF - World lead by Adams, five meeting records broken in Ostrava – IAAF World Challenge, besøkt 29, august 2015. I det kenyanske VM-uttaket forbedret han sin personlige rekord til 1.44,38, og kom på andreplass bak Anthony Chemut, men sikret seg plass i VM.IAAF - Javelin star Julius Yego steals the show at Kenyan trials, besøkt 29. august 2015.

I VM i friidrett 2013 i Moskva kvalifiserte han seg til semifinalen på 800 meter, men ble diskvalifisert for å ha tråkket utenfor sin bane.IAAF - 14th IAAF World cChampionships - 800 Metres Men, besøkt 29. august 2015. Han deltok også i Diamond League 2013, der han kom på tredjeplass i Weltklasse Zürich og Memorial Van Damme, og han kom på femteplass sammenlagt. Løpet hans i Memorial Van Damme, der han løp på 1.43,22, var personlig rekord, og gjorde ham til den tredje raskeste utøveren i verden denne sesongen.IAAF - 800 Metres - men - senior - outdoor - 2013, besøkt 29. august 2015. 

Han deltok i IAAF World Relays 2014, som var første gang dette stafettmesterskapet ble arrangert. Kenya vant her 4 × 800 meter stafett, med tiden 7.08,40, foran Polen og USA. Videre kom han på niendeplass i Samveldelekene 2014, og fjerdeplass i Afrikamesterskapet 2014.

I det kenyanske VM-uttaket i 2015 vant han 800 meter, og slo blant andre verdensrekordholder David Rudisha. Han ble dermed kvalifisert for VM i friidrett 2015 i Beijing. I VM kom han på fjerdeplass i finalen, der han løp på 1:46,35.

Rotich vant sølv for landet sitt på 800 meter, med tiden 1:45,23, i Sommer-OL 2020 i Tokyo.

 Referanser 

 Eksterne lenker 

  Profil hos AllAthletics 

Kategori:Kenyanske mellomdistanseløpere
Kategori:Olympiske sølvmedaljevinnere for Kenya
Kategori:Deltakere for Kenya under Stafett-VM i friidrett 2014
Kategori:Deltakere for Kenya under Stafett-VM i friidrett 2015
Kategori:Deltakere for Kenya under VM i friidrett 2015
Kategori:Deltakere for Kenya under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Kenya under VM i friidrett 2017
Kategori:Deltakere for Kenya under Stafett-VM i friidrett 2017
Kategori:Deltakere for Kenya under Afrikamesterskapet i friidrett 2018
Kategori:Deltakere for Kenya under VM i friidrett 2019
Kategori:Medaljevinnere under Sommer-OL 2020
Kategori:Deltakere for Kenya under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Kenya under Stafett-VM i friidrett 2021
Kategori:Deltakere for Kenya under Afrikamesterskapet i friidrett 2014
Kategori:Deltakere for Kenya under VM i friidrett 2023